LIETUVOS BANKO VALDYBA

NUTARIMAS

DĖL LIETUVOS RESPUBLIKOS DRAUDIMO PRIEŽIŪROS KOMISIJOS 2004 M. SPALIO 1 D. NUTARIMO NR. N-117 „DĖL METODIKOS DRAUDIMO TECHNINIŲ ATIDĖJINIŲ DYDŽIAMS APSKAIČIUOTI PATVIRTINIMO“ PAKEITIMO

2014 m. spalio 30 d. Nr. 03-239

Vilnius

Vadovaudamasi Lietuvos Respublikos finansų rinkos priežiūros sistemos pertvarkos įstatymo 4 straipsnio 3 dalimi, Lietuvos banko valdyba n u t a r i a:

1. Pakeisti Metodikos draudimo techninių atidėjinių dydžiams apskaičiuoti, patvirtintos Lietuvos Respublikos draudimo priežiūros komisijos 2004 m. spalio 1 d. nutarimu Nr. N-117 „Dėl Metodikos draudimo techninių atidėjinių dydžiams apskaičiuoti patvirtinimo“, 2 priedo 15 punktą ir jį išdėstyti taip:

„15. Nepasibaigusios rizikos techninio atidėjinio skaičiavimo pavyzdyje nagrinėjami du atvejai. Tariama, kad draudimo rizika nėra perdraudžiama. Abiem atvejais draudimo sutarties galiojimo laikotarpis bei pasirašyta draudimo įmoka sutampa. I atveju draudimo įmonė uždirbs 10 Eur pelno, II atveju patirs 10 Eur nuostolį (pasibaigus draudimo sutarties galiojimo terminui, tariama, kad žalų pranešta daugiau nebebus). II atveju fiksuojamas draudimo įmokos nepakankamumas:

Straipsnis	I atvejis	II atvejis
(1)	Pasirašytų įmokų suma	100	100
(2)	Išmokos, įvykus įvykiams	60	70
(3)	Įsigijimo sąnaudos	20	20
(4)	Administracinės sąnaudos	10	20
=	Rezultatas, (1)-(2)-(3)-(4)	10	-10

II atveju privalo būti suformuotas nepasibaigusios rizikos techninis atidėjinys, lygus 10 Eur.“

2. Nustatyti, kad šis nutarimas įsigalioja 2015 m. sausio 1 d.

Valdybos pirmininkas	Vitas Vasiliauskas